Når du køber et flyttesyn direkte i appen eller har tegnet et PREMIUM- eller EXCLUSIVE-abonnement på DomuSpect, har du mulighed for at tilføje en eller flere udlejere, du udfører flyttesyn på vegne af.
Tryk på tandhjulet på forsiden og gå til virksomhedsdata. Du skal først indtaste dine egne kontaktoplysninger og dit firmanavn og tilhørende CVR-nummer, hvis du er momsregistreret.
I næste felt skal du angive, om du udfører flyttesyn på vegne af en eller flere udlejere. Her vælger du Ja. I feltet På vegne af udlejer skriver du dit fulde navn og herunder din digitale underskrift der bekræfter, at det er dig, der udfører selve flyttesynene. Tryk og tilføj det antal udlejere, du udfører flyttesyn for og indtast deres oplysninger.
Nu kan du herefter vælge, hvilken udlejer, der skal fremgå af flyttesynsrapporten i rullemenuen på sidste faneblad i flyttesynet under punktet Flyttesynet udføres på vegne af.